sukhrobnurali/uzbek-legal-corpus huggingface dataset:
MADANIYAT XODIMLARI UCHUN MAXSUS KIYIM, MAXSUS POYABZAL VA YAKKA TARTIBDA HIMOYALANISHNING BOSHQA VOSITALARINI BEPUL BERISHNING NAMUNAVIY NORMALARINI TASDIQLASH HAQIDA
(order, 2012-03-15)

Oʻzbekiston Respublikasi Vazirlar Mahkamasining 2000-yil 12-iyuldagi 267-son “Mehnatni muhofaza qilishga doir meʼyoriy hujjatlarni qayta koʻrib chiqish va ishlab chiqish toʻgʻrisida”gi (Oʻzbekiston Respublikasi Hukumati qarorlarining toʻplami, 2000-y., 7-son, 39-modda) va 2010-yil 20-iyuldagi 153-son “Mehnatni muhofaza qilish boʻyicha normativ-huquqiy bazani yanada takomillashtirish toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 28-29-son, 234-modda) qarorlariga muvofiq buyuraman: 1. Madaniyat xodimlari uchun maxsus kiyim, maxsus poyabzal va yakka tartibda himoyalanishning boshqa vositalarini bepul berishning namunaviy normalari ilovaga muvofiq tasdiqlansin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Mazkur Namunaviy normalar Oʻzbekiston Kasaba uyushmalari Federatsiyasi Kengashi va Madaniyat va sport ishlari vazirligi bilan kelishilgan.
“OʻZBEKISTON RESPUBLIKASINING MUHTOJ FUQAROLARINI PROTEZ-ORTOPEDIYA MAHSULOTLARI VA REABILITATSIYA TEXNIK VOSITALARI BILAN TAʼMINLASh TARTIBI TOʻGʻRISIDA YOʻRIQNOMANI TASDIQLASh HAQIDA”GI QARORGA OʻZGARTIRIShLAR VA QOʻShIMChA KIRITISh TOʻGʻRISIDA
(resolution, 2016-06-20)

Oʻzbekiston Respublikasi Prezidentining 2009-yil 30-dekabrdagi PQ-1251-son “Oʻzbekiston Respublikasi Mehnat va aholini ijtimoiy muhofaza qilish vazirligi tuzilmasini takomillashtirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 562-modda) va 2009-yil 30-dekabrdagi PQ-1252-son “Oʻzbekiston Respublikasi Moliya vazirligi huzuridagi budjetdan tashqari Pensiya jamgʻarmasining tashkiliy tuzilmasini shakllantirish chora-tadbirlari toʻgʻrisida”gi (Oʻzbekiston Respublikasi qonun hujjatlari toʻplami, 2009-y., 52-son, 563-modda) qarorlari, shuningdek Oʻzbekiston Respublikasi Vazirlar Mahkamasining 2010-yil 2-sentabrdagi 193-son “Tibbiy-mehnat ekspertiza xizmati faoliyatini tashkil etishni takomillashtirishga doir qoʻshimcha chora-tadbirlar toʻgʻrisida”gi (Oʻzbekiston Respublikasi qonun hujjatlari toʻplami, 2010-y., 35-36-son, 305-modda) va 2011-yil 1-iyuldagi 195-son “Tibbiy-mehnat ekspert komissiyalari tomonidan fuqarolarni tibbiy koʻrikdan oʻtkazish tartibini yanada takomillashtirishga, nogironlikni va kasbiy mehnatga layoqat yoʻqotilishi darajasini aniqlashga yoʻnaltirilgan normativ-huquqiy hujjatlarni tasdiqlash toʻgʻrisida”gi (Oʻzbekiston Respublikasi qonun hujjatlari toʻplami, 2011-y., 27-son, 283-modda) qarorlariga muvofiq, Oʻzbekiston Respublikasi Mehnat va aholini ijtimoiy muhofaza qilish vazirligi hamda Moliya vazirligi qaror qiladilar: 1. Oʻzbekiston Respublikasi Mehnat va aholini ijtimoiy muhofaza qilish vazirligi hamda Moliya vazirligining 2003-yil 28-fevraldagi 02/1, 39-son “Oʻzbekiston Respublikasining muhtoj fuqarolarini protez-ortopediya mahsulotlari va reabilitatsiya texnik vositalari bilan taʼminlash tartibi toʻgʻrisida yoʻriqnomani tasdiqlash haqida”gi qaroriga (roʻyxat raqami 1229, 2003-yil 27-mart) (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2003-y., 5-6-son) ilovaga* muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2012-03-09)

Qabul qilingan qarorlarga muvofiq Oʻzbekiston Respublikasining Tiklanish va taraqqiyot Jamgʻarmasi faoliyatining normativ-huquqiy bazasini tartibga solish maqsadida: 1. Oʻzbekiston Respublikasi Prezidentining “Oʻzbekiston Respublikasining Tiklanish va taraqqiyot Jamgʻarmasini tashkil etish toʻgʻrisida” 2006-yil 11-maydagi PF-3751-son Farmoniga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin. 1. 2-bandning uchinchi xatboshi quyidagi tahrirda bayon etilsin: “Oʻzbekiston Respublikasi Hukumati Oʻzbekiston Respublikasi Moliya vazirligi orqali Jamgʻarmaning muassisi hisoblanadi”. 2. 3-bandning ikkinchi xatboshi quyidagi tahrirda bayon etilsin: “davlatning Jamgʻarmaga yoʻnaltiriladigan moliyaviy mablagʻlarini jamlash”. 3. 4-band oʻz kuchini yoʻqotgan deb hisoblansin. 4. 1-ilova oʻz kuchini yoʻqotgan deb hisoblansin.
FUNDAMENTAL VA AMALIY TADQIQOTLAR ILMIY-TEXNIKA DASTURLARINI ShAKLLANTIRISh VA AMALGA OShIRISh TARTIBI TOʻGʻRISIDAGI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2021-12-03)

Oʻzbekiston Respublikasi Prezidentining 2011-yil 30-dekabrdagi PQ–1675-son “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga muvofiq, (Oʻzbekiston Respublikasi qonun hujjatlari toʻplami, 2012-y., 52-son, 561-modda) Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Moliya vazirligi, Oliy va oʻrta maxsus taʼlim vazirligi, Iqtisodiyot vazirligi va Fanlar akademiyasi qaror qiladilar: 1. Oʻzbekiston Respublikasi Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasi, Moliya vazirligi, Oliy va oʻrta maxsus taʼlim vazirligi, Iqtisodiyot vazirligi va Fanlar akademiyasining 2007-yil 25-apreldagi 2, 44, 81, 5-3-6/3 va 2/4-sonli qarori (roʻyxat raqami 1705, 2007-yil 28-avgust) (Oʻzbekiston Respublikasi qonun hujjatlari toʻplami, 2007-y., 35-36-son, 362-modda) bilan tasdiqlangan Fundamental va amaliy tadqiqotlar ilmiy-texnika dasturlarini shakllantirish va amalga oshirish tartibi toʻgʻrisidagi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 6-banddagi “Qoʻmitaning” degan soʻz “Vazirlar Mahkamasi huzuridagi Fan va texnologiyalarni rivojlantirishni muvofiqlashtirish qoʻmitasining (keyingi oʻrinlarda Qoʻmita deb yuritiladi)” degan soʻzlar bilan almashtirilsin. 2. 28-band quyidagi mazmundagi ikkinchi va uchinchi xatboshilar bilan toʻldirilsin: “Ilmiy loyihalarga ajratiladigan budjet mablagʻi miqdorining 95 foizi tadqiqot davri mobaynida, ilmiy loyihani amalga oshirishda mehnat sarfi va moddiy xarajatlarni qoplash uchun ajratiladi. Ilmiy loyihaga ajratiladigan budjet mablagʻining qolgan 5 foizi ilmiy-tadqiqot natijasi ishlab chiqarishga yoki ilmiy-pedagogik jarayonga tatbiq etish uchun ilmiy loyihani amalga oshirish natijalari ekspertizadan oʻtkazilib buyurtmachi tomonidan qabul qilganidan soʻng ajratiladi”. 3. 37-bandda: uchinchi xatboshidagi “tugallanadigan yilning oʻn birinchi” degan soʻzlar “hisobot yili oʻninchi” degan soʻzlar bilan almashtirilsin; toʻrtinchi xatboshidagi “yilning oʻn birinchi” degan soʻzlar “yil oʻninchi” degan soʻzlar bilan almashtirilsin. 4. 38-banddagi “oʻn birinchi” degan soʻzlar “oʻninchi” degan soʻz bilan almashtirilsin. 5. Mazkur oʻzgartirishlar va qoʻshimcha Oʻzbekiston Respublikasi Sogʻliqni saqlash vazirligi, Qishloq va suv xoʻjaligi vazirligi va Xalq taʼlimi vazirligi bilan kelishilgan.
Tabiiy monopoliyalar subyektlari tomonidan asosiy vositalarni sotib olish yoki berish boʻyicha bitimlarni amalga oshirish ustidan nazorat qilish tartibi toʻgʻrisida yoʻriqnomaga oʻzgartirishlar kiritish haqida
(resolution, 2014-01-27)

Oʻzbekiston Respublikasining “Tabiiy monopoliyalar toʻgʻrisida”gi (Oʻzbekiston Respublikasi Oliy Majlisining Axborotnomasi, 1999-y., № 9, 212-modda), “Raqobat toʻgʻrisida”gi (Oʻzbekiston Respublikasi qonun hujjatlari toʻplami, 2012-y., 1-son, 5-modda) qonunlariga va Oʻzbekiston Respublikasi Vazirlar Mahkamasining 2010-yil 2-iyundagi 105-son qarori bilan tasdiqlangan Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi toʻgʻrisidagi nizomga (Oʻzbekiston Respublikasi qonun hujjatlari toʻplami, 2010-y., 23-son, 182-modda) muvofiq, Oʻzbekiston Respublikasi Monopoliyadan chiqarish va raqobatni rivojlantirish davlat qoʻmitasi qaror qiladi: 1. Oʻzbekiston Respublikasi Moliya vazirligi huzuridagi Monopoliyadan chiqarish va raqobatni rivojlantirish qoʻmitasi tomonidan 2000-yil 22-fevralda 2-son bilan tasdiqlangan Tabiiy monopoliyalar subyektlari tomonidan asosiy vositalarni sotib olish yoki berish boʻyicha bitimlarni amalga oshirish ustidan nazorat qilish tartibi toʻgʻrisida yoʻriqnomaga (roʻyxat raqami 913, 2000-yil 27-mart (Oʻzbekiston Respublikasi vazirliklari, davlat qoʻmitalari va idoralarining meʼyoriy hujjatlari axborotnomasi, 2000-y., 6-son) ilovaga* muvofiq oʻzgartirishlar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
“SOLIQ MASLAHATChISI MALAKA SERTIFIKATINI OLISh UChUN MALAKA IMTIHONLARINI TAShKIL ETISh VA OʻTKAZISh TARTIBI TOʻGʻRISIDA”GI NIZOMGA OʻZGARTIRIShLAR VA QOʻShIMChA KIRITISh HAQIDA
(resolution, 2022-11-08)

Oʻzbekiston Respublikasining “Soliq maslahati toʻgʻrisida”gi Qonuni (Oʻzbekiston Respublikasi Oliy Majlisi palatalarining Axborotnomasi, 2006-y., № 9, 497-modda), Oʻzbekiston Respublikasi Vazirlar Mahkamasining 2007-yil 20-martdagi 55-son “Soliq maslahati sohasini rivojlantirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2007-yil, 12-son, 111-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2007-yil 17-dekabrdagi 108, 2007-63-sonli qarori (roʻyxat raqami 1749, 2007-yil 17-dekabr) (Oʻzbekiston Respublikasi qonun hujjatlari toʻplami, 2007-y., 50-51-son, 530-modda) bilan tasdiqlangan “Soliq maslahatchisi malaka sertifikatini olish uchun malaka imtihonlarini tashkil etish va oʻtkazish tartibi toʻgʻrisida”gi nizomga ilovaga muvofiq oʻzgartirishlar va qoʻshimcha kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 3-bandning “v” kichik bandi quyidagi tahrirda bayon etilsin: “v) oliy taʼlim muassasasini tamomlaganidan keyin kamida besh yil ish stajiga, shu jumladan, kamida ikki yil iqtisodiy yoki yuridik mutaxassislik boʻyicha ish stajiga ega boʻlishi”. 2. 5-bandda: “v” kichik bandi quyidagi tahrirda bayon etilsin: “v) mehnat daftarchasining notarial yoki ish joyida tasdiqlangan kseronusxasi”; “d” kichik bandda “bir yildan” degan soʻzlar “uch yildan” degan soʻzlar bilan almashtirilsin; quyidagi mazmundagi “j” kichik bandi bilan toʻldirilsin: “j) pasport yoki uni oʻrnini bosuvchi hujjat nusxasi”. 3. 21-band quyidagi tahrirda bayon etilsin: “21. Imtihon modullarida test savollari koʻrsatiladi. Imtihon modullari 60 ta test savollaridan iborat boʻladi, jumladan: yuridik va jismoniy shaxslarni soliqqa tortish — 25; buxgalteriya hisobi va hisoboti — 15; soliq huquqi, iqtisodiy munosabatlarni huquqiy tartibga solish va soliq maslahati berishning huquqiy asoslari — 20”. 4. Oʻzbek tilidagi matnning 26-bandidan “imtihon komissiyasiga” degan soʻzlar chiqarib tashlansin. 5. 39-band quyidagi tahrirda bayon etilsin: “39. Soliq maslahatchisi sertifikatini olish uchun daʼvogar boʻlimlar boʻyicha kamida quyidagi miqdordagi savollarga toʻgʻri javob berishi lozim: yuridik va jismoniy shaxslarni soliqqa tortish — 15; buxgalteriya hisobi va hisoboti — 9; soliq huquqi, iqtisodiy munosabatlarni huquqiy tartibga solish va soliq maslahati berishning huquqiy asoslari — 12. Bunda test natijalarini ijobiy deb eʼtirof etish uchun asos boʻlib hisoblanadigan toʻgʻri javoblar miqdori imtihon testlaridagi mavjud savollar umumiy miqdorining kamida 75 foizini tashkil etishi kerak”.
BOZORLAR VA SAVDO KOMPLEKSLARINING MAʼMURIYATI TOMONIDAN UNDIRIB OLINADIGAN BIR MARTALIK YIGʻIMLAR, IJARA TOʻLOVI VA KOʻRSATILADIGAN XIZMATLAR QIYMATINING MINIMAL MIQDORLARINI BELGILASh TOʻGʻRISIDA
(resolution, 2013-01-21)

Oʻzbekiston Respublikasi Prezidentining 2010-yil 26-apreldagi “Dehqon bozorlari va savdo komplekslari faoliyatini tashkil qilishni yanada takomillashtirish chora-tadbirlari toʻgʻrisida”gi PQ-1326-son qarorining (Oʻzbekiston Respublikasi qonun hujjatlari toʻplami, 2010-yil, 17-son, 131-modda) 4-bandiga muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlari ilovaga muvofiq belgilansin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgach kuchga kiradi. IV. Bozorlar va savdo komplekslarining maʼmuriyati tomonidan undirib olinadigan bir martalik yigʻimlar, ijara toʻlovi va koʻrsatiladigan xizmatlar qiymatining minimal miqdorlari Oʻzbekiston Respublikasi Savdo-sanoat palatasi bilan kelishilgan.
XALQARO SHARTNOMANI TASDIQLASH TOʻGʻRISIDA
(resolution, 2012-03-06)

1. Oʻzbekiston Respublikasi Hukumati bilan Vengriya Respublikasi Hukumati oʻrtasida 2011-yilning 7-noyabr kuni Toshkent shahrida imzolangan iqtisodiy hamkorlik toʻgʻrisidagi Bitim tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi tomonidan mazkur xalqaro shartnoma kuchga kirishi uchun zarur boʻlgan ichki davlat tartib-qoidalari bajarilgani toʻgʻrisida tegishli bildirishnoma yoʻllasin. 3. Oʻzbekiston Respublikasi Vazirlar Mahkamasi hamda tegishli vazirlik va idoralar rahbarlari ushbu xalqaro shartnoma kuchga kirgandan keyin belgilangan tartibda Oʻzbekiston Respublikasining majburiyatlari bajarilishi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasining Bosh vaziri Sh.M. Mirziyoyev zimmasiga yuklansin.
OʻZBEKISTON RESPUBLIKASI DAVLAT MULKINI BOShQARISh DAVLAT QOʻMITASI BUYuRTMALARIGA ASOSAN BAHOLASh OBYEKTLARINI BAHOLAShDA BAHOLOVChI TAShKILOTLAR XIZMATLARINING QIYMATINI ANIQLASh VA TOʻLASh TARTIBI TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2023-10-14)

Oʻzbekiston Respublikasi Prezidentining 2006-yil 26-apreldagi PQ-335-son “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi qarori (Oʻzbekiston Respublikasi qonun hujjatlari toʻplami, 2006-yil, 17-son, 140-modda) va Oʻzbekiston Respublikasi Vazirlar Mahkamasining 2009-yil 29-yanvardagi 27-son “Davlat aktivlarini sotish tartibini yanada takomillashtirish chora-tadbirlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2009-yil, 6-son, 51-modda) muvofiq, Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Oʻzbekiston Respublikasi Davlat mulkini boshqarish davlat qoʻmitasining 2010-yil 12-oktabrdagi 01/11-18/08-son qarori bilan tasdiqlangan Oʻzbekiston Respublikasi Davlat mulkini boshqarish davlat qoʻmitasi buyurtmalariga asosan baholash obyektlarini baholashda baholovchi tashkilotlar xizmatlarining qiymatini aniqlash va toʻlash tartibi toʻgʻrisidagi nizomga (roʻyxat raqami 2152, 2010-yil 10-noyabr) (Oʻzbekiston Respublikasi qonun hujjatlari toʻplami, 2010-y., 44-45-son, 412-modda) ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 6-bandda: ikkinchi xatboshi quyidagi tahrirda bayon etilsin: quyidagi mazmundagi xatboshi bilan toʻldirilsin: “Qte— baholash obyektlari xususiylashtirish maqsadida baholanganda, ularni baholash toʻgʻrisidagi hisobotlarning haqqoniyligini baholash sanasidan boshlab bir kalendar yildan ortiq boʻlmagan muddatda tahliliy ekspertizadan oʻtkazishda baholovchi tashkilot xizmatlarining qiymati”. 2. 7-bandning ikkinchi xatboshisi quyidagi tahrirda bayon etilsin: 3. 8-bandning ikkinchi xatboshisi quyidagi tahrirda bayon etilsin: 4. 15-bandning ikkinchi va uchinchi xatboshilaridagi “ekspert xulosasi tayyorlangan sanadagi” degan soʻzlar “baholash sanasidagi” degan soʻzlar bilan almashtirilsin. 5. 1-ilovaning 2-jadvali quyidagi mazmundagi izoh bilan toʻldirilsin: “Izoh: ushbu jadval boʻyicha xizmatlar qiymatini aniqlashda bir xil nomdagi, ishga tushirish (ekish) yili va markasi (tipi) bir xil boʻlgan baholash obyektlari baholanayotgan obyektning bitta birligi sifatida qaraladi”. 6. 2-ilovaning 10, 11 va 12-pozitsiyalari quyidagi tahrirda bayon etilsin: 7. 3-ilovaning 8, 9 va 10-pozitsiyalari quyidagi tahrirda bayon etilsin: 8. 4-ilovaning 10, 11 va 12-pozitsiyalari quyidagi tahrirda bayon etilsin: 9. Mazkur oʻzgartirish va qoʻshimchalar Oʻzbekiston Respublikasi Moliya vazirligi bilan kelishilgan.
FUQAROLIK HOLATI DALOLATNOMALARINI YoZISh ORGANLARI TOʻGʻRISIDAGI NIZOMGA QOʻShIMChA KIRITISh HAQIDA
(order, 2018-08-13)

Oʻzbekiston Respublikasi Vazirlar Mahkamasining 2011-yil 30-dekabrdagi 346-son “Fuqarolik holati dalolatnomalarini yozish organlari faoliyatini takomillashtirishga doir qoʻshimcha chora-tadbirlar toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 52-son, 563-modda) muvofiq buyuraman: 1. Oʻzbekiston Respublikasi adliya vazirining 2011-yil 30-sentabrdagi 222-mh-son buyrugʻi (roʻyxat raqami 2272, 2011-yil 30-sentabr) (Oʻzbekiston Respublikasi qonun hujjatlari toʻplami, 2011-y., 40-son, 432-modda) bilan tasdiqlangan Fuqarolik holati dalolatnomalarini yozish organlari toʻgʻrisidagi nizom quyidagi mazmundagi 271-band bilan toʻldirilsin: “271. FHDY boʻlimi yoki Nikoh uyida 3 nafar va undan ortiq inspektor mavjud boʻlganda ish yurituvchi lavozimi joriy etiladi”. 2. Mazkur buyruq davlat roʻyxatidan oʻtkazilsin va Idoraviy meʼyoriy hujjatlarni davlat roʻyxatidan oʻtkazish boshqarmasi (B. Boliyev) Oʻzbekiston Respublikasi vazirliklari, davlat qoʻmitalari va idoralari normativ-huquqiy hujjatlarining davlat reyestriga tegishli yozuv kiritsin. 3. Qonun hujjatlarini turkumlash va huquqiy axborot boshqarmasi (S. Nuriyev) hamda Notariat, advokatura va FHDY organlari boshqarmasi (D. Yakubova) ushbu normativ-huquqiy hujjatni oʻn kun muddat ichida barcha manfaatdor shaxslarga yetkazilishi va “Oʻzbekiston Respublikasi qonun hujjatlari toʻplami” — “Sobraniye zakonodatelstva Respubliki Uzbekistan”da nashr etilishini taʼminlasin. 4. Mazkur buyruq davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 5. Mazkur buyruq ijrosini nazorat qilish vazir oʻrinbosari K. Togʻayev zimmasiga yuklansin.
BIRJA SAVDOLARIDA SEMENT SOTISh TARTIBI HAQIDAGI NIZOMGA OʻZGARTIRISh KIRITISh tOʻGʻRISIDA
(resolution, 2019-08-23)

Oʻzbekiston Respublikasi Vazirlar Mahkamasining 2011-yil 2-noyabrdagi 294-sonli “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Kichik biznes va xususiy tadbirkorlikni yanada rivojlantirish uchun qulay ishbilarmonlik muhitini shakllantirishga doir qoʻshimcha chora-tadbirlar toʻgʻrisida” 2011-yil 24-avgustdagi PF-4354-son Farmoni, Oʻzbekiston Respublikasi Prezidentining “Byurokratik toʻsiqlarni bartaraf etish va tadbirkorlik faoliyati erkinligini yanada oshirish chora-tadbirlari toʻgʻrisida” 2011-yil 25-avgustdagi PQ-1604-son qarori)”gi qaroriga (Oʻzbekiston Respublikasi qonun hujjatlari toʻplami, 2011-yil, 45-46-son, 470-modda) muvofiq, Oʻzbekiston Respublikasi Iqtisodiyot vazirligi, Moliya vazirligi, Davlat mulkini boshqarish Davlat qoʻmitasi qaror qiladilar: 1. Oʻzbekiston Respublikasi Iqtisodiyot vazirligi, Moliya vazirligi va Davlat mulkini boshqarish Davlat qoʻmitasining 2007-yil 9-apreldagi 23, 50, 01/OʻzRTXB-18/11-sonli qarori (roʻyxat raqami 1677, 2007-yil 2-may) (Oʻzbekiston Respublikasi qonun hujjatlari toʻplami, 2007-yil, 17-18-son, 190-modda) bilan tasdiqlangan Birja savdolarida sement sotish tartibi haqidagi nizomning 4-bandining oltinchi xatboshisi quyidagi tahrirda bayon etilsin: “xaridor — ishlarni bajarish va mahsulot ishlab chiqarish, shuningdek qonun hujjatlarida nazarda tutilgan tartibda sotish uchun sementni xarid qiluvchi yuridik va jismoniy shaxslar”. 2. Mazkur qaror Oʻzbekiston Respublikasi Markaziy banki, Monopoliyadan chiqarish va raqobatni rivojlantirish Davlat qoʻmitasi, “Oʻzqurilishmateriallari” aksiyadorlik kompaniyasi va “OʻzRMXB” OAJ bilan kelishilgan. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. Kelishilgan:
“AYRIM XIZMATLARNI KOʻRSATAYOTGAN YuRIDIK ShAXSLAR UChUN FOYDA SOLIGʻI VA YAGONA SOLIQ TOʻLOVI BOʻYIChA SOLIQ IMTIYOZLARINI QOʻLLASh TARTIBI TOʻGʻRISIDA”GI NIZOMGA OʻZGARTIRISh VA QOʻShIMChALAR KIRITISh HAQIDA
(resolution, 2017-05-10)

Oʻzbekiston Respublikasi “Davlat soliq xizmati toʻgʻrisida”gi Qonunining (Oʻzbekiston Respublikasi Oliy Majlisining Axborotnomasi, 1997-y., 9-son, 232-modda) 7-moddasi, Oʻzbekiston Respublikasi Prezidentining 2011-yil 3-maydagi PQ-1525-son “Oʻzbekiston Respublikasi Prezidentining ayrim qarorlariga oʻzgartishlar va qoʻshimcha kiritish toʻgʻrisida”gi qarori (Oʻzbekiston Respublikasi qonun hujjatlari toʻplami, 2011-y., 22-23-son, 223-modda) va Oʻzbekiston Respublikasi Prezidentining 2011-yil 30-dekabrdagi PQ-1675-son “Oʻzbekiston Respublikasining 2012-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qaroriga (Oʻzbekiston Respublikasi qonun hujjatlari toʻplami, 2011-y., 52-son, 351-modda) muvofiq, Oʻzbekiston Respublikasi Moliya vazirligi va Davlat soliq qoʻmitasi qaror qiladilar: 1. Oʻzbekiston Respublikasi Moliya vazirligi va Davlat soliq qoʻmitasining 2006-yil 20-iyundagi 54, 2006-28-sonli qarori (roʻyxat raqami 1594, 2006-yil 17-iyul) (Oʻzbekiston Respublikasi qonun hujjatlari toʻplami, 2006-y., 28-29-son, 281-modda) bilan tasdiqlangan “Ayrim xizmatlarni koʻrsatayotgan yuridik shaxslar uchun foyda soligʻi va yagona soliq toʻlovi boʻyicha soliq imtiyozlarini qoʻllash tartibi toʻgʻrisida”gi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi. 1. 1-bandning ikkinchi xatboshisidagi “2012-yil 1-yanvarga qadar” degan soʻzlar “2014-yil 1-yanvarga qadar” degan soʻzlar bilan almashtirilsin. 2. 2-bandning “v” kichik bandi quyidagi mazmundagi xatboshi bilan toʻldirilsin: “rieltorlik xizmatlari”. 3. IV bob quyidagi mazmundagi 164-band bilan toʻldirilsin: “164. Rieltorlik xizmatlariga Oʻzbekiston Respublikasining “Rieltorlik faoliyati toʻgʻrisida”gi Qonuniga (Oʻzbekiston Respublikasi Oliy Majlisi palatalarining Axborotnomasi, 2010-y., 12-son, 469-modda) muvofiq quyidagilar kiradi: koʻchmas mulk obyektlariga va ularga boʻlgan huquqlarga doir bitimlarni tuzish chogʻidagi vositachilik; koʻchmas mulk obyektlarining va ularga boʻlgan huquqlarning savdosini tashkil etish; koʻchmas mulk obyektlarini ishonchli boshqarish; koʻchmas mulk bozorida axborot va maslahat xizmatlari”.